ໄຕ້ຫວັນຢຸດ ການກໍ່ສ້າງ ໂຮງໄຟຟ້າ ນີວເຄລຍ ຫຼັງຈາກ ການປະທ້ວງ (ວີດີໂອ)
ພວກປະທ້ວງ ທີ່ຄັດຄ້ານ ຕໍ່ການກໍ່ສ້າງ ໂຮງໄຟຟ້ານີວເຄລຍ ແຫ່ງທີສີ່ ຈະສືບຕໍ່ທຳການ ນັ່ງປະທ້ວງຕໍ່ໄປ ຈົນກວ່າສະພາ ຈະປະຊຸມກັນ ກ່ຽວກັບເລື້ອງນີ້.
ບັນດາເຈົ້າໜ້າທີ່ໃນໄຕ້ຫວັນ ກ່າວວ່າ ການກໍ່ສ້າງທຸກຢ່າງ ຈະຢຸດລົງທີ່ໂຮງໄຟຟ້ານີວເຄລຍແຫ່ງທີສີ່ຂອງເກາະໄຕ້ຫວັນ ຢູ່ນອກນະຄອນຫຼວງ ໄຕເປ ຫຼັງຈາກພວກປະທ້ວງຕໍ່ຕ້ານ ນີວເຄລຍຫຼາຍໝື່ນຄົນພາກັນເດີນຂະບວນຜ່ານໂຕເມືອງ ເພື່ອຮຽກຮ້ອງໃຫ້ຢຸດການກໍ່ສ້າງໂຮງໄຟຟ້າດັ່ງກ່າວ ພັກຊາດນິຍົມທີ່ປົກຄອງໄຕ້ຫວັນໃນປັດຈຸບັນ ໄດ້ຍອມປະຕິ ບັດຕາມຄວາມກົດດັນຂອງພວກປະທ້ວງ ໃນວັນອາທິດວານນີ້ ຫຼັງຈາກພວກປະທ້ວງໄດ້ບຸກຜ່ານເຂດກີດກັນຂອງຕຳຫຼວດ ແລະເຂົ້າຄວບຄຸມທາງສີ່ແຍກ 8 lanes ທີ່ການຈະລາຈອນ ຄັບຄັ່ງນັ້ນ ພວກປະທ້ວງກ່າວວ່າ ພວກຕົນມີຄວາມເປັນຫ່ວງກັງວົນວ່າ ໂຮງໄຟຟ້ານີວເຄລຍ ແຫ່ງໃໝ່ນີ້ຈະສາມາດເພີ່ມວິກິດການດ້ານນີວເຄລຍຂຶ້ນໄດ້ ເຊັ່ນດຽວກັນກັບໂຮງໄຟ ຟ້ານີວເຄລຍ Fukushima ທີ່ຍີ່ປຸ່ນ ເວລາມັນຖືກປະທະກັບຄື້ນຟອງສຸນະມິໃນ ປີ 2011 ນັ້ນ ເປັນຄືກັນກັບຍີ່ປຸ່ນ ໄຕ້ຫວັນກໍຕັ້ງຢູ່ໃນເຂດທີ່ເອີ້ນວ່າ “ ໃນມະຫາ ສະມຸດປາຊີຟິກ ແລະມັກປະທະກັບແຜ່ນດິນໄຫວເລື້ອຍໆ